**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 538/2017**

**ΑΔΑ**: ΩΔΦΕΩΨΑ-ΝΦΩ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 45ο/2017 Της 13Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση πρακτικού ανάδειξης προσωρινού αναδόχου για την προμήθεια: Προμήθεια ομπρελών για κοινόχρηστους χώρους**  **’’**

Στην Άρτα, σήμερα, 13-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **38505/09-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Λιλής Γεώργιος  3. Σιαφάκας Χριστόφορος  4. Ζέρβας Κων/νος  5. Κοσμάς Ηλίας  6. Βλάχος Μιχαήλ | ΑΠΟΝΤΕΣ    1.Παπαϊωάννου Κων/νος  2. Χαρακλιάς Κων/νος  3. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια και οι υπάλληλοι του Δήμου Κίτσιου Βασιλική και Χασκής Δημήτριος. Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 8 ) έκτακτα θέματα μετά την συζήτηση του τακτικού θέματος.

Ο κ. Πρόεδρος εισηγούμενος το 5**ο** τακτικόθέμα: **Έγκριση πρακτικού ανάδειξης προσωρινού αναδόχου για την προμήθεια: Προμήθεια ομπρελών για κοινόχρηστους χώρους** έθεσε υπόψη της Επιτροπής το πρακτικό της Επιτροπής διαγωνισμού το οποίο έχει ως εξής: Στην Αρτα και στο Δημοτικό Κατάστημα σήμερα 11 Οκτωβρίου 2017 ημέρα Τετάρτη συνήλθε σε συνεδρίαση η Επιτροπή διενέργειας διαγωνισμού και αξιολόγησης αποτελεσμάτων η οποία ορίστηκε με την αρ. 389/2016 απόφαση της Οικονομικής Επιτροπής, αποτελούμενη από τους: κ. Νούτση Μιράντα ως Πρόεδρο και κ. Ρίζου Ευαγγελία , Γιαμούρης Ευάγγελος ως μέλη, για να προβεί στην ηλεκτρονική αποσφράγιση των οικονομικών προσφορών που κατατέθηκαν για το διαγωνισμό με αρ.πρωτ. διακήρυξης 30798/14-8-2017, για την «Προμήθεια ομπρελών για κοινόχρηστους χώρους», προϋπολογισμού 150.000,00€ με Φ.Π.Α..

Έχοντας υπόψη:

1. Τις διατάξεις του Νόμου 4412/2016
2. Την αρ. 379/2017 απόφαση της Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι της Διακήρυξης
3. Την υπ’ αριθμ. 30798/14-08-2017 Διακήρυξη του διαγωνισμού
4. Το από 18-9-2017 πρακτικό Ι της Επιτροπής
5. Την αρ. 493/2017 απόφαση της Οικονομικής Επιτροπής περί έγκρισης του πρακτικού
6. Το αρ.38558/9-10-2017 έγγραφο για το άνοιγμα των οικονομικών προσφορών

η Επιτροπή προχώρησε στην ηλεκτρονική αποσφράγιση των οικονομικών προσφορών των συμμετεχόντων στο διαγωνισμό, της κ. Ραμνάλη Κυριακή και του κ. Χαλκιά Θρασύβουλου και αφού προέβη στους απαιτούμενους ελέγχους διαπίστωσε τα εξής:

**« ΠΡΟΜΗΘΕΙΑ ΟΜΠΡΕΛΩΝ ΓΙΑ ΚΟΙΝΟΧΡΗΣΤΟΥΣ ΧΩΡΟΥΣ» προϋπολογισμού 120.967,75 χωρίς ΦΠΑ**

|  |  |
| --- | --- |
| ΔΙΑΓΩΝΙΖΟΜΕΝΟΣ | Ραμνάλη Κυριακή |
| ΟΙΚΟΝΟΜΙΚΗ ΠΡΟΣΦΟΡΑ (χωρίς ΦΠΑ) | 120.666,00€ |

|  |  |
| --- | --- |
| ΔΙΑΓΩΝΙΖΟΜΕΝΟΣ | Χαλκιάς Θρασύβουλος |
| ΟΙΚΟΝΟΜΙΚΗ ΠΡΟΣΦΟΡΑ (χωρίς ΦΠΑ) | 120.817,00€ |

Η Επιτροπή **γνωμοδοτεί** προς την Οικονομική Επιτροπή για την **ανάδειξη της κ. Ραμνάλη Κυριακής** ως προσωρινής αναδόχου του διαγωνισμού γιατην «προμήθεια ομπρελών για κοινόχρηστους χώρους», διότι προσέφερε την χαμηλότερη τιμή των 120.666,00 € χωρίς τον ΦΠΑ 24%

Ακολούθησε διαλογική συζήτηση και στη συνέχεια ο κ. πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και το από 11-10-2017 πρακτικό της Επιτροπής διαγωνισμού και γενομένης ψηφοφορίας κατά την οποία ο κ. Κοσμάς ψήφισε Λευκό.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης το από 11-10-2017 πρακτικό της επιτροπής διαγωνισμού για την προμήθεια: **Προμήθεια ομπρελών για κοινόχρηστους χώρους** σύμφωνα με το οποίο η  **κ. Ραμνάλη Κυριακής** ανακηρύσσεται προσωρινή ανάδοχος του διαγωνισμού γιατην «προμήθεια ομπρελών για κοινόχρηστους χώρους», διότι προσέφερε την χαμηλότερη τιμή των 120.666,00 € χωρίς τον ΦΠΑ 24%

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 538 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή*

*Ο Υπάλληλος*

***Γ. Ντεκουμές***