**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 542/2017**

**ΑΔΑ**: Ω2Π5ΩΨΑ-1ΞΧ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 45ο/2017 Της 13Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση ή μη πρακτικού διαπραγμάτευσης για την προμήθεια: Προμήθεια τροφίμων ΚΚΜΠΑΠ έτους 2017**  **’’**

Στην Άρτα, σήμερα, 13-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **38505/09-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Λιλής Γεώργιος  3. Σιαφάκας Χριστόφορος  4. Ζέρβας Κων/νος  5. Κοσμάς Ηλίας  6. Βλάχος Μιχαήλ | ΑΠΟΝΤΕΣ    1.Παπαϊωάννου Κων/νος  2. Χαρακλιάς Κων/νος  3. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια και οι υπάλληλοι του Δήμου Κίτσιου Βασιλική και Χασκής Δημήτριος. Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 8 ) έκτακτα θέματα μετά την συζήτηση του τακτικού θέματος.

Ο κ. Πρόεδρος εισηγούμενος το 7ο έκτακτο θέμα: **Έγκριση ή μη πρακτικού διαπραγμάτευσης για την προμήθεια: Προμήθεια τροφίμων ΚΚΜΠΑΠ έτους 2017** έθεσε υπόψη της επιτροπής το από 09-10-2017 πρακτικό της επιτροπής διαγωνισμού το οποίο έχει ως εξής: Στην Άρτα, την 9η Οκτώβριου 2017, ημέρα Δευτέρα και ώρα 10.00 π.μ. συνήλθε σε τακτική συνεδρίαση στο Δημοτικό Κατάστημα, η οριζόμενη από τις αριθ. 393/2015 και 276/2016 απόφαση Οικονομικής Επιτροπής για τον ορισμό Επιτροπής Διενέργειας Διαγωνισμού και αξιολόγησης αποτελεσμάτων, αποτελούμενη από τους :

1) Καραγεώργου Χρυσάνθη, Μέλος

2) Γέμου Ευσταθία, Μέλος

3) Κων/νος Ρεσίτης, Πρόεδρος

για να προβεί στην διενέργεια διαπραγματεύσεων για την ανάθεση τροφίμων για το Κ.Κ.Μ.Π.Α.Π για την παροχή προμήθειας με τίτλο «προμήθεια τροφίμων του Κ.Κ.Μ.Π.Α.Π έτους 2017» με σφραγισμένες προσφορές για όσες ομάδες δεν υπήρξε αποτέλεσμα.

Η επιτροπή αφού έλαβε υπ’ όψη:

1. Την αριθ. 37227 / 14-11-2016 (ΑΔΑM: 16PROC005388403) διακήρυξη ανοικτού διεθνή ηλεκτρονικού διαγωνισμού για την προμήθεια τροφίμων & φρέσκου γάλακτος για το έτος 2017 του Δήμου και του Νομικού Προσώπου με την επωνυμία Κ.Κ.Μ.Π.Α.Π.
2. Την αριθ. 135 /2017 απόφαση Οικονομικής Επιτροπής (ΑΔΑ: 6ΛΔΔΩΨΑ-00Θ).
3. Την αριθ. 78 / 02-08-2017 απόφαση της Ε.Α.Α.ΔΗ.ΣΥ. για την παροχή σύμφωνης γνώμης για προσφυγή στην διαδικασία της διαπραγμάτευσης.
4. Την αριθ. 451/2017 απόφαση Δημοτικού Συμβουλίου (ΑΔΑ: ΩΥΟΦΩΨΑ-359) με την οποία αποφασίστηκε η προσφυγή στην διαδικασία της διαπραγμάτευσης

* το γεγονός ότι δεν προσήλθε κανείς να καταθέσει προσφορά για την ως άνω διαπραγμάτευση
* το αρθρο 32 παρ2α του Ν4412/2016

**ΕΙΣΗΓΕΙΤΑΙ:**

1. Κρίνει την διαδικασία της διαπραγμάτευσης άγονη και με δεδομένη την ανάγκη προμήθειας που αφορά την σίτιση παιδιών που βρίσκονται στους παιδικούς σταθμούς του ΚΚΜΠΑΠ, προτείνει να γίνει απ’ ευθείας ανάθεση για τα τρόφιμα για όσες ομάδες δεν υπήρξε αποτέλεσμα και μετα από αποφαση Δ.Σ

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 09-10-2017 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 09-10-2017 πρακτικό της επιτροπής διαγωνισμού σύμφωνα με το οποίο κρίνεται η διαδικασία της διαπραγμάτευσης άγονη και με δεδομένη την ανάγκη προμήθειας που αφορά την σίτιση παιδιών που βρίσκονται στους παιδικούς σταθμούς του ΚΚΜΠΑΠ, εγκρίνει την απ’ ευθείας ανάθεση για τα τρόφιμα για όσες ομάδες δεν υπήρξε αποτέλεσμα μετά από απόφαση Δ.Σ στο οποίο παραπέμπεται το θέμα.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 542 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*