**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 540/2017**

**ΑΔΑ**: ΩΧ08ΩΨΑ-ΙΡΚ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 45ο/2017 Της 13Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Έγκριση πραγματοποίησης δαπάνης για την προμήθεια: Προμήθεια σίτισης μαθητών Μουσικού Σχολείου σχολικού έτους 2017-2018 ’’**

Στην Άρτα, σήμερα, 13-10-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **38505/09-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Λιλής Γεώργιος  3. Σιαφάκας Χριστόφορος  4. Ζέρβας Κων/νος  5. Κοσμάς Ηλίας  6. Βλάχος Μιχαήλ | ΑΠΟΝΤΕΣ  1.Παπαϊωάννου Κων/νος  2. Χαρακλιάς Κων/νος  3. Βασιλάκη-Μητρογιώργου  Βικτωρία |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια και οι υπάλληλοι του Δήμου Κίτσιου Βασιλική και Χασκής Δημήτριος. Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 8 ) έκτακτα θέματα μετά την συζήτηση του τακτικού θέματος.

Ο Πρόεδρος εισηγούμενος το 5ο έκτακτο θέμα: **Έγκριση πραγματοποίησης δαπάνης με τίτλο: Προμήθεια σίτισης μαθητών Μουσικού Σχολείου σχολικού έτους 2017-2018** έθεσε υπόψη την εισήγηση της υπηρεσίας η οποία αναφέρει τα εξής:

Έχοντας υπ’ όψη τα εξής :

1. Το άρθρο 118του ν. 4412/2016.

2. Την μελέτη του Τμήματος Παιδείας, δια βίου Μάθησης, Αθλητισμού και Νέας Γενιάς, με την οποία προβλέπει προμήθεια με τίτλο «ΣΙΤΙΣΗ ΜΑΘΗΤΩΝ ΜΟΥΣΙΚΟΥ ΣΧΟΛΕΙΟΥ ΣΧΟΛΙΚΟΥ ΕΤΟΥΣ 2017-2018», με προϋπολογισμό **24.691,50€** με Φ.Π.Α..

3. Τον Κ.Α. 15-6481.002 με τίτλο «ΣΙΤΙΣΗ ΜΑΘΗΤΩΝ ΜΟΥΣΙΚΟΥ ΣΧΟΛΕΙΟΥ ΣΧΟΛΙΚΟΥ ΕΤΟΥΣ 2017-2018», στον οποίο υπάρχει εγγεγραμμένη πίστωση.

4. Την αρ. 6436/18-1-2017 απόφαση της Αποκεντρωμένης Διοίκησης Ηπείρου-

Δυτικής Μακεδονίας με την οποία εγκρίθηκε ο προϋπολογισμός Δήμου Αρταίων

οικονομικού έτους 2017.

Επειδή είναι σε εξέλιξη ο διαγωνισμός για την ανάδειξη μειοδότη της προμήθειας έτοιμων γευμάτων για σίτιση μαθητών Μουσικού Σχολείου Άρτας έτους 2017-2018 και εκκρεμεί εκδίκαση ένστασης από έναν από τους συμμετέχοντες στην Αρχή εξέτασης Προδικαστικών Προσφυγών και η οποία θα συζητηθεί στις 18-10-2017.

Μέχρι την υπογραφή της σύμβασης με τον τελικό μειοδότη θα απαιτηθεί μεγάλο χρονικό διάστημα, το οποίο δεν μπορεί να προσδιοριστεί και επειδή το σχολικό έτος έχει ξεκινήσει και υπάρχει άμεση και επιτακτική ανάγκη σίτισης των μαθητών του Μουσικού Σχολείου Άρτας για το έτος 2017, εισηγούμαστε για την απ’ ευθείας ανάθεση της σίτισης μαθητών Μουσικού Σχολείου Άρτας, ποσού **24.691,50€** με Φ.Π.Α.**,** η οποία θα λήξει αυτεπάγγελτα με την υπογραφή σύμβασης από τον ανάδοχο .

Με βάση τα παραπάνω αιτούμαστε την έγκριση πραγματοποίησης δαπάνης της προμήθειας, «έτοιμων γευμάτων για σίτιση μαθητών Μουσικού Σχολείου Άρτας», προϋπολογισμού **24.691,50€** με Φ.Π.Α..

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση της δαπάνης με τίτλο: **Κ.Α. 15-6481.002**  **‘’**ΣΙΤΙΣΗ ΜΑΘΗΤΩΝ ΜΟΥΣΙΚΟΥ ΣΧΟΛΕΙΟΥ ΣΧΟΛΙΚΟΥ ΕΤΟΥΣ 2017-2018’’**, ποσού 24.691,50€ (με το ΦΠΑ 24%).**για την προμήθεια έτοιμων γευμάτων για σίτιση μαθητών Μουσικού Σχολείου Άρτας. Τρόπος εκτέλεσης της προμήθειας η απευθείας ανάθεση.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 540 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*